CELEX: 62012TN0253
Language: mt
Date: 2012-06-08 00:00:00
Title: Kawża T-253/12: Rikors ippreżentat fit- 8 ta’ Ġunju 2012 — Hammar Nordic Plugg vs Il-Kummissjoni

25.8.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 258/23
            
         Rikors ippreżentat fit-8 ta’ Ġunju 2012 — Hammar Nordic Plugg vs Il-Kummissjoni
   (Kawża T-253/12)
   2012/C 258/42
   Lingwa tal-kawża: L-Isvediż
   
      Partijiet
   
   
      Rikorrenti: Hammar Nordic Plugg (Trollhättan, l-Isvezja) (rappreżentanti: I. Otken Eriksson u U. Öberg, avukati)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla totalment jew parzjalment id-Deċiżjoni tal-Kummissjoni tat-8 ta’ Frar 2012 dwar l-għajnuna mill-Istat SA.28809 (C 29/10) (ex NN 42/10 & ex CP 194/09) implimentata mill-Isvezja favur Hammar Nordic Plugg AB [notifikata bid-dokument numru C(2012) 546];
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
               (1)
            
            
               L-ewwel motiv ibbażat fuq in-nuqqas ta’ osservanza tal-Artikolu 107(1) TFUE
               Billi ttrasferixxiet u kriet proprjetà immobbli pubblika għal valur inferjuri għal dak fis-suq, il-muniċipalità ta’ Vänersborg ma tatx għajnuna mill-Istat illegali lir-rikorrenti, fis-sens tal-Artikolu 107(1) TFUE. Il-Kummissjoni wettqet numru ta’ żbalji ta’ evalwazzjoni fil-klassifikazzjoni ġuridika tal-miżuri ta’ għajnuna allegati sa fejn:
               
                           —
                        
                        
                           hija ma ħaditx inkunsiderazzjoni l-fatt li l-akkwist preċedenti tat-tagħmir għall-prezz ta’ SEK 17 miljun seta’ jikkostitwixxi għajnuna mill-Istat;
                        
                     
                           —
                        
                        
                           hija ma ħaditx inkunsiderazzjoni l-fatt li l-prezz reali tat-trasferiment ta’ SEK 8 miljun kien jikkorrispondi għall-valur fis-suq tat-tagħmir;
                        
                     
                           —
                        
                        
                           hija naqset milli tosserva l-prinċipju ta’ investitur f’ekonomija tas-suq meta kkunsidrat valutazzjonijet imwettqa a posteriori f’mumenti differenti sabiex tibbaża d-deċiżjoni tagħha u mhux it-trasferiment reali lil investitur privat;
                        
                     
                           —
                        
                        
                           l-hekk imsejħa “tielet valutazzjoni li tinsab fir-rapport PwC” imwettqa f’Marzu 2008 ma tikkostitwixxix indikatur affidabbli tal-valur tat-tagħmir fis-suq reali;
                        
                     
                           —
                        
                        
                           il-Kummissjoni ma ħaditx inkunsiderazzjoni l-fatt li, sussegwentement, it-tagħmir ġie effettivament ittrasferit għal SEK 8 miljun f’Mejju 2011 permezz ta’ sejħa għal offerti pubblika fil-kuntest tal-proċedura ta’ falliment tax-xerrejja l-ġodda.
                        
                     
         
               (2)
            
            
               It-tieni motiv ibbażat fuq in-nuqqas ta’ osservanza tal-Artikolu 107(1) TFUE sa fejn il-miżuri ta’ għajnuna allegati ma jwettqux distorsjoni tal-kompetizzjoni u ma jaffettwawx il-kummerċ bejn Stati Membri fis-sens ta’ din id-dispożizzjoni.
            
         
               (3)
            
            
               It-tielet motiv ibbażat fuq in-nuqqas ta’ osservanza, min-naħa tal-Kummissjoni, tal-obbligi tagħha ta’ investigazzjoni u ta’motivazzjoni kif ukoll tad-drittijiet tad-difiża tar-rikorrenti.